Diari Oficial de la Generalitat Valenciana


Sumari del DOGV 7921, del 21-11-2016 (2016/8723)

RESOLUCIÓ de 24 d'octubre de 2016, de la Conselleria d'Educació, Investigació, Cultura i Esport, per la qual es redueixen unitats concertades per falta d'alumnat.
------------------------------------------------------------------------------------------------------------------------------------------------------------------

### Dades del document

Número de DOGV
:   7921

Data del DOGV
:   21-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8723


Data del document
:   24-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 24 d'octubre de 2016, de la Conselleria d'Educació, Investigació, Cultura i Esport, per la qual es redueixen unitats concertades per falta d'alumnat. [2016/8723]  
L'article 5 del Reial Decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, estableix que per a poder acollir-se al règim de concerts els centres privats hauran de complir els requisits mínims que s'establisquen en desplegament de l'article 14 de la Llei orgànica reguladora del dret a l'educació, estar autoritzats per a impartir les ensenyances que constitueixen l'objecte del concert, sotmetre's a les normes establides en el títol IV de la dita llei orgànica i assumir les obligacions derivades del concert en els termes establits en aquest reglament.  
S'ha presentat, per part dels titulars dels centres a què es refereix aquesta resolució, escrit pel qual es comunica la falta d'alumnat suficient per a constituir la unitats concertades, amb data efecte inici del curs escolar 2016-2017. Extrem que ha sigut confirmat per la Inspecció Educativa en els corresponents informes.  
En les disposicions addicionals tercera i quarta de la l'Orde 7/2013, de 30 de gener, s'estableix la necessitat de dictar una disposició on es publique la resolució efectiva final respecte als centres que imparteixen cicles formatius de grau mitjà i/o superior i batxillerat amb unitats inicialment concertades i que, finalment, a l'inici de cada curs escolar, no hagen aconseguit el nombre mínim d'alumnes exigit per la dita orde per al seu concert.  
De conformitat amb la Llei Orgànica 8/1985, de 3 de juliol, reguladora del dret a l'educació; la Llei Orgànica 2/2006, de 3 de maig, d'educació, i la seua modificació per la Llei Orgànica 8/2013, de 9 de desembre, per a la millora de la qualitat educativa; el Reial Decret 2377/1985, de 18 de desembre; l'Orde 7/2013, de 30 de gener, de la Conselleria d'Educació, Cultura i Esport, per la qual s'estableix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts; l'Orde 3/2015, de 28 de gener, de la Conselleria d'Educació, Cultura i Esport, per la qual es modifica el procediment establit, i l'annex I de l'Orde 7/2013; la Resolució de 4 de març de 2015, de la Conselleria d'Educació, Cultura i Esport, per la qual es publiquen els models de documents administratius i addendes a subscriure pels centres privats concertats, segons el que disposa l'Orde 3/2015, de 28 de gener, i l'Acord del Consell de 29 d'abril de 2016, que va autoritzar que el nombre màxim d'unitats a concertar en el curs 2016-2017, no excedisca, amb caràcter global, el nombre d'unitats concertades en el curs 2015-2016.  
  
Vista la proposta del director general de Centres i Personal Docent de data 24 d'octubre de 2016 i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell (DOCV 7620, 0 0 8.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Reduir les unitats concertades per al curs 2016-2017 en les etapes i dels centres que es detallen:  
- Centre privat Luis Amigó, amb codi 42842350, a Godella. Se suprimeix una unitat de 1r curs de CFGS Projectes d'Edificació. La variació en el nombre d'unitats concertades en el curs 2016-2017 respecte al curs 2015-2016 és «-1».  
- Centre privat Oller 1, amb codi 11650584, a València. Se suprimeix una unitat de 1r curs de CFGM Instal·lacions Elèctriques i Automàtiques. La variació en el nombre d'unitats concertades en el curs 2016-2017 respecte al curs 2015-2016 és «-1».  
- Centre privat Cabillers, amb codi 92820532, a València. Se suprimeix una unitat de 1r curs de CFGS Instal·lacions Elèctriques i Automàtiques. La variació en el nombre d'unitats concertades en el curs 2016-2017 respecte al curs 2015-2016 és «-1».  
  
Segon  
Les dades corresponents als centres i ensenyances continguts en la present resolució s'inscriuran en el Registre de Centres Docents de la Comunitat Valenciana.  
  
Tercer  
La present resolució tindrà efectes des de l'endemà de la seua publicació en el Diari Oficial de la Generalitat Valenciana, si bé el seu efectes acadèmics i econòmics s'entenen referits al curs 2016-2017. Quant al personal afectat per la reducció de les esmentades unitats, caldrà ajustar-se al que estableix a aquest efecte l'Estatut dels Treballadors.  
  
  
De conformitat amb el que estableixen els articles 112, 123 i 124 de la Llei 39/2015 d'1 d'octubre, del procediment administratiu comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller amb competències en matèria educativa en el termini d'un mes a comptar de l'endemà de la seua publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
  
València, 24 d'octubre de 2016.- El conseller d'Educació, Investigació, Cultura i Esport: Vicent Marzà Ibáñez.